कैश फॉर वोट मामले में अमर सिंह के खिलाफ ठोस सबूत  
कैश फोर वोट मामले में पूर्व सपा नेता अमर सिंह पर शिकंजा कस सकता है। सीबीआई को अमर के खिलाफ ठोस सबूत हाथ लगे हैं।
कैश फोर वोट मामले में पूर्व समाजवादी पार्टी नेता अमर सिंह पर शिकंजा कस सकता है। सीबीआई को अमर सिंह के खिलाफ़ ठोस सबूत हाथ लगे हैं। सीबीआई ने 24 अगस्त को दिल्ली की अदालत में जो चार्जशीट दायर की है उसकी कॉपी एनडीटीवी को मिली है।। चाजर्शीट में संजीव सक्सेना के कॉल रिकॉर्ड्स पेश किए गए हैं जिससे पता चलता है कि संजीव सक्सेना ने अमर सिंह की बीजेपी के उन तीन सांसदों से बात करवाई जिन्होंने सरकार के पक्ष में वोट डालने के लिए रिश्वत दिए जाने का आरोप लगाया था और नोटों के बंडल संसद में लहराए थे। इस चाजर्शीट में सुधींद्र कुलकर्णी को मास्टरमाइंड बताया गया है। अहम बात ये भी है कि सोनिया गांधी के राजनीतिक सचिव अहमद पटेल पर लगे आरोप पर दिल्ली पुलिस को सबूत नहीं मिले हैं। ये बात दिल्ली पुलिस ने चार्जशीट में कोर्ट को बताई है।